valtakunnan lainsuojaton prinssi - joka on toivottavasti yhä elossa.Ravkan ajautuessa vääjäämättä kohti uutta sotaa Alina seisoo yksin kotimaansa ja sitä vastaan nousevan, kaiken tuhoavan pimeyden välissä. Voittaakseen kamppailun Alinan täytyy saada haltuunsa legendaarisen tulilinnun voimat - mutta olennon voimien tavoittelu voi syöstä hänet lopulliseen tuhoon.

Usvatuulen valtakunta / Sarah J. Maas (373242), lukija Hanna Saari, kesto 32 h 51 min Henkeäsalpaavan fantasiasarjan toinen osa. Haltioita uhannut vaara on voitettu, mutta hintana oli Feyren ihmisyys. Kuolemattomuus ei ole lievittänyt Feyren tuskaa. Hän joutui uhraamaan liian paljon pelastaakseen Tamlinin, sydämensä valitun. Tatuointi Feyren kädessä muistuttaa sopimuksesta, jonka hän teki pelätyn Yön ylivaltiaan kanssa. Hänen on pidettävä lupauksensa, vaikka se repisi hänen sydämensä kahtia. Haltioiden ja ihmisten maailma on kuitenkin tuhon partaalla. Jos Feyre haluaa pelastaa kaikki rakkaansa, hänen on päätettävä, kuka hän todella on - ja otettava haltuunsa voima, joka hänessä piilee.

Silmät avatessa on edelleen pimeää / Riina Mattila (373581), lukija Pinja Flinck, kesto 4 h 15 min Mitä jää jäljelle ystävän kuoleman jälkeen? Eloonjäämisoppi ja Järistyksiä-teoksillaan vakuuttanut Riina Mattila kirjoittaa jälleen rohkeasti vaikeasta aiheesta: kaksisuuntaisesta mielialahäiriöstä ja itsemurhasta. Nuortenromaani kertoo ystävyydestä, jonka kolmanneksi pyöräksi sairaus kiilaa. Vilja ja Joel ovat erottamattomia. Kun parhaan ystävän mieli muuttuu yhä useammin mustaksi ja vuoroin impulsiiviseksi ja arvaamattomaksi, varmistuu diagnoosiksi F31: kaksisuuntainen mielialahäiriö. Sairaus vie Joelin lopulta kokonaan. Viljan elämän on silti jatkuttava. Mattila kirjoittaa nuortenromaanissaan rankasta aiheesta sievistelemättä ja koskettavasti. Teksti tulee iholle ja ravistelee, mutta tarjoaa myös samastumispintaa ja toivoa, josta ottaa kiinni.

Lasienkeli / Marja Aho (373585), lukija Anni Tani, kesto 3 h 48 min Valon ja varjon rajalla kulkeva nuortenromaani kertoo mielen särkymisestä, ystävyydestä ja toivosta. Juuri kun kaikki näyttää olevan hyvin, elämä kiskaisee maton jalkojen alta. Killin elämässä on ongelmia, jotka ovat kokoa XXL. Hän on hukannut itsensä pimeyteen ja yrittänyt itsemurhaa. Siksi hän on psykiatrisessa sairaalassa, osasto koovitosella, etsimässä valoa ja syitä elää. Sairaalan pihalla Killi tapaa Iiriksen, ylilääkärin tyttären. He ystävystyvät, ja Iiris tutustuttaa Killin sairaalan hautausmaahan, karmiviin kummitusjuttuihin ja lähellä virtaavaan synkkään Kalmajokeen. Iiriksen avulla Killi saa roikuttua kiinni elämän langassa. Kun Killi pääsee pois osastolta, yhteys Iirikseen katkeaa. Vain kuva sinipukuisesta hauraan kauniista tytöstä muistuttaa menneestä. Yrittäessään löytää ystävänsä uudelleen Killi saa kuulla jotakin sellaista, mitä hän ei olisi ikinä uskonut kuulevansa. Lasienkeli on suunnattu yläkouluikäisille ja sitä vanhemmille lukijoille.

Kuolleetkin ghostaa / Mintie Das (373916), lukija Rebekka Kuukka, kesto 8 h 46 min Yliluonnollinen #metoo-trilleri ilkeistä tytöistä, murhasta ja henkimaailman sotureista yhdysvaltalaisessa pikkukaupungissa. Koulun huutosakin kapteeni tapetaan pian hänestä kuvatun seksivideon päädyttyä sosiaaliseen mediaan. On Violetin aika osoittaa kykynsä ja näyttää, että hän on valmis seuraamaan soturiesiäitiensä jalanjäljissä. Violet joutuu tulikokeeseen, ja hänen on löydettävä tappaja - tai muuten hän on seuraava uhri. Ikäsuositus 14+. Nykyisin Helsingissä asuva Mintie Das syntyi Assamin kaupungissa Intiassa ja kasvoi Illinoisissa, Yhdysvalloissa. Hän on matkustanut lapsesta asti ja nauttii tutustuessaan